กคช.คุยยอดจองอาคารพาณิชย์ พุ่งทำลายสถิติ
กคช. ฟุ้งยอดจองอาคารพาณิชย์&nbsp;&nbsp; ทำลายสถิติ 40 ยูนิตไม่ถึงชม.ขายเกลี้ยง หลังเปิดพรีเซลในงาน "มหกรรมรักบ้าน รักครอบครัว รักประเทศไทย" ตั้งเป้า10วันยอดขาย70% จาก4โครงการก่อนเสนออนุมัติครม.ก่อสร้าง
8 ก.พ. 2553

กคช. ฟุ้งยอดจองอาคารพาณิชย์   ทำลายสถิติ 40 ยูนิตไม่ถึงชม.ขายเกลี้ยง หลังเปิดพรีเซลในงาน "มหกรรมรักบ้าน รักครอบครัว รักประเทศไทย" ตั้งเป้า10วันยอดขาย70% จาก4โครงการก่อนเสนออนุมัติครม.ก่อสร้าง 
นายศิริโรจน์ ชาวปากน้ำ รองผู้ว่าการการเคหะแห่งชาติ (กคช.) กล่าวถึงความคืบหน้าการจัดงาน "มหกรรมรักบ้าน รักครอบครัว รักประเทศไทย" ซึ่งจัดขึ้นในระหว่างวันที่ 5 - 14 ก.พ.53ว่า ในวันแรก (5ก.พ.) ของการจัดงานที่สำนักงานใหญ่ของกคช. ปรากฏ กว่าได้รับการตอบรับอย่างดี โดยโครงการบ้านเอื้อฯในพื้นที่กทม.และปริมณฑล มียอดจองซื้อสูงถึง1,000 หน่วย และคาดว่าจะสามารถทำยอดได้ตามเป้าที่วางไว้ 
นอกจากนี้ กคช.ยังได้เปิดพรีเลโครงการ ที่อยู่อาศัยระดับกลางระดับราคา0.6-7ล้านบาท 4 โครงการใน 3ทำเล ซึ่งกคช. ดำเนินการพัฒนาในเชิงพาณิชย์ คือ โครงการพาร์ควิว ร่มเกล้า,พาร์ควิลกรุงเทพกรีฑา-ร่มเกล้า, การ์เด้นวิว บางปู และกรีนเพลส ปากเกร็ด โดยโครงการทั้งหมดจะพัฒนาในรูปแบบโครงการบ้านของคนรุ่นใหม่ ซึ่งประกอบด้วย บ้านเดี่ยว ทาวน์เฮาส์ และคอนโดมิเนียม โดยเปิดให้ลูกค้าที่สนใจวางเงินจอง 10,000 บาท ในงานดังกล่าว ซึ่งในการเปิดพรีเลในวันแรกนี้ปรากฏว่าใน ที่อยู่อาศัยประเภทอาคารพาณิชย์ ในโครงการพาร์ควิล ล่มเกล้าราคา3.5ล้านบาทจำนวน40ยูนิต สามารถขายได้หมดในเวลาไม่ถึง1ชั่วโมง 
ขณะที่บ้านเดี่ยว ทาวน์เฮาส์นั้นมียอดขายเป็นที่น่าพอใจ อย่างไรก็ตามมีเพียง2โครงการจาก4 โครงการเท่านั้นที่ขายดีเนื่องจากอีก 2โครงการนั้นลูกค้าส่วนใหญ่อยู่ในย่านสมุทรปราการ และแจ้งวัฒนะ ซึ่งหลังจากนี้ กคช.จะไปเปิดบูทขายในพื้นที่เพื่อให้ลูกค้าในแต่ละทำเลเข้ามาจองซื้อบ้านในโครงการได้สะดวกขึ้น โดยกคช.ตั้งเป้าว่าในช่วง10วันนี้จะสามารถมียอดขายใน4 โครงการไม่ต่ำกว่า 70% 
 ทั้งนี้ สำหรับลูกค้าที่ จะจองซื้อบ้านใน4โครงการดังกล่าว สามารถวางเงินจองซื้อบ้านได้ในราคา10,000บาท และผ่อนดาวน์15% เป็นเวลา 20 เดือน ส่วนเงินค่างวดที่เหลืออีก 85% กคช.จะส่งชื่อ ขอสินเชื่อต่อ ธนาคารอาคารสงเคราะห์ ธนาคารออมสิน และธนาคารอิสลาม  โดยมีระยะเวลาชำระค่างวด20ปี ในอัตราดอกเบี้ยคงที่ 4.5% โดยหลังจากที่มียอดจองครบ70% แล้วกคช.จะเสนอเรื่องต่อ ครม.เพื่อขออนุมัติพัฒนาโครงการดังกล่าวอีกครั้งหนึ่ง